Publication: Magyar Közlöny
Issue: MK-1999-70 (Year: 1999, Number: 70)
Era: 1990-2004
Section: 10/1993. (XII. 30.) MüM rendelet előírásai szerint kell
Paragraph Index: 798

a) Az írásbeli vizsga részei és időtartama Az írásbeli vizsga témakörei a logisztikai szakirány modul — Vállalati logisztika — Szállítási logisztika — Logisztikai informatika — Raktározástechnika című tantárgyai ismeretanyagának elsajátítási színvonalát hivatottak ellenőrizni. A vizsgán értékelési, számítási, problémakifejtő és tesztfeladatok (mintegy 15—20) szerepelnek. Az írásbeli vizsgán a következő feladatcsoportok szerepelnek: — A vállalati logisztikai rendszerek, a vállalati logisztika, szervezet működésének, felépítésének, irányításának kérdései. — Beszerzési stratégiák kialakítása, a beszállítók kiválasztása, anyag- és készletgazdálkodás, szabályozási és nyilvántartási rendszerek működtetése és egyes területeinek kialakítása. — A gyártási logisztika területéről a főbb folyamatjellemzők meghatározása, kapacitástervezés, hálótervezési feladat. — Az üzemen belüli anyagmozgató rendszerek és eszközeik működtetésének kérdései. Elosztási feladatok megoldása. — A szállításra kerülő árucsoportok meghatározása, az egységrakomány-képzés eszközeinek és módszereinek megállapítása. Rakodási tervek elkészítése. A szállítás szervezésével kapcsolatos feladatok megoldása. — A logisztikai információs rendszerek kialakításával és működtetésével kapcsolatos feladatok megoldása, termék- és rakományazonosító rendszerek kialakítása. — A raktári folyamatok irányításának kialakításával és működtetésével kapcsolatos feladatok megoldása. — Számítógépes nyilvántartási és irányítási rendszerek alkalmazása. Raktári feladatok megtervezése. A darabárus raktárak főbb jellemzőinek meghatározása az optimális készletnagyság alapján. Az írásbeli vizsga időtartama összesen 240 perc.

Source: https://magyarkozlony.hu/hivatalos-lapok/4664456b6ca43ff86a2a2b6982a59c6fccf07275/dokumentumok/31c1a3f32db4c620634c8207553b5a3a23dbf7ef/letoltes